Abisalė
Abisalė (gr. abyssos – bedugnė) – jūrų ir vandenynų didžiausių gylių sritis, kurios gylis daugiau negu 2000 metrų. Abisalėje vanduo neapšviestas, beveik nejuda, žemos temperatūros (1–2 °C), pastovaus druskingumo (34,7–34,9‰) ir tankio. Gruntą daugiausia sudaro mineralinės arba organinės kilmės dumblas. Gyvūnai dėl nuolatinės tamsos yra akli arba labai didelėmis akimis; daugelis turi fotoforus.